
**Јавно предузеће „Градска топлана“ д.о.о. Бијељина**

**ЈИБ: 4402021610009; ПДВ: 402021610009**

Број: 2147/24

Датум: 29.11.2024. године

На основу члана 10. став 2. тачка г. Закона о јавним предузећима (''Службени гласник РС'', број: 75/04 и 78/11), члана 69. став 3. Закона о јавним набавкама БиХ (''Службени гласник БиХ'' број: 39/14, 59/22 и 50/24) и члана 44. Правилника о јавним набавкама ЈП „Градска топлана“ д.о.о. Бијељина в.д. директор-а предузећа д о н о с и

**О Д Л У К У**

**О ОТКАЗИВАЊУ ПОСТУПКА ЈАВНЕ НАБАВКЕ РОБА**

I

Отказује се поступак јавне набавке роба покренут путем отвореног поступака за набавку угља за грејну сезону 2024/2025 године (обавјештење о набавци број: 921-1-1-157-3-3/24 објављено на Порталу јавних набвки дана 27.06.2024. године, а у „Службеном гласнику БиХ“ број: 45. дана 28.06.2024. године) због доказивих разлога који су изван контроле уговорног органа и који се нису могли предвидјети у вријеме покретања поступка јавне набавке (члан 69. став 3. ЗЈН БиХ).

II

Одлука ступа на снагу даном доношења.

Образложење

Рјешењем број: ЈН2-02-07-1-2457-11/24 од 19.09.2024. године Канцеларије за разматрање жалби Бања Лука поништена је Одлука о избору најповољнијег понуђача број: 1494/24 од 13.08.2024. године и предмет враћен уговорном органу на поновни поступак. Поступајући по наведеном Рјешењу Канцеларије за разматрање жалби Бања Лука уговорни орган је донио одлуку којом се најповољнији понуђач за набавку угља за грејну сезону 2024/2025 године бира д.о.о. „Илић трговина“ Зворник.

Понуђачима у поступку ЗЗ „Угљевик“ Угљевик и д.о.о. „Илић трговина“ Зворник обавјештење о избору, Одлука оизбору најповољнијег понуђача број: 1998/24 од 08.11.2024. године и Записник о прегледу и оцјени понуда број 2 број 1945/24 од 29.10.2024. године послати су путем поште и путем е-маила 08.11.2024. године.

Понуђач ЗЗ „Угљевик“ Угљевик наведена документа је запримио путем поште дана 11.11.2024. године а д.о.о. „Илић трговина“ Зворник је потврдио пријем е-маила дана 27.11.2024. године и обавијестио уговорни орган да је горе наведена докумената запримио путем е-маила дана 08.11.2024. године а путем поште дана 20.11.2024. године.

Изабрани понуђач д.о.о. „Илић трговина“ Зворник је у року од пет дана од дана пријема одлуке о избору био обавезан доставити оригинале или овјерене копије документације из члана 45. и 47. ЗЈН као и доказе за техничку и професионалну способност (члан 48. ЗЈН) под тачком В.в. тендерске документације. Рок за доставу наведених докумената је био 13.11.2024. године.

До 13.11.2024. године изабрани понуђач д.о.о. „Илић трговина“ Зворник није доставио потребну документацију.

Имајућу у виду да је у поступку понуда ЗЗ „Угљевик“ Угљевик одбачена у складу са одредбом члана 68. став 4) тачка и) ЗЈН као и да изабрани понуђач д.о.о. „Илић трговина“ Зворник није доставио горе наведену документацију уговорни орган отказује предметни поступак јавне набавке у складу са чланом 69. став 3. ЗЈН БиХ.

**Поука о правном лијеку:**

Против ове одлуке може се изјавити жалба електронским путем или директно или препорученом поштанском пошиљком, најкасније у року од 10 (десет) дана од дана пријема одлуке. Жалба се изјављује КРЖ путем уговорног органа у писаној форми у довољном броју примјерака, а који не може бити мањи од три.

в.д. Директор-а

\_\_\_\_\_\_\_\_\_\_\_\_\_\_\_\_\_\_\_

Горан Вучковић